Document ID: /roh_data/filtered/fineweb-2-filterrobots_roh.jsonl.gz/24008

Surtut tar ils sports da naiv para l'entusiassem da fans e convischins a Pyeongchang e conturn dad esser limità. Per lung da pistas e loipas vesan atletas ed atlets per ordinari paucas persunas ch'als sustegnan. En mintga cas damain che per ordinari.
I dat bain fans da l’Europa e da l'American ch'èn viagiads en la Corea dal Sid cun bandieras e placats – ma strusch tar las concurrenzas da sports da naiv sco sport da skis, passlung, biatlon et cetera.
Bun'atmosfera plitost tar «short track» u patinar
Tar «short track» e patinar datti ina buna culissa d'aspectaturs ed ins haja era vendì passa 90% dals tickets, din ils organisaturs. Blers hajan però cumprà en gruppas, e na vegnian ussa betg pervi da las temperaturas ubain pervi dal Bumaun en l'Asia.
Da l'autra vart pon era ils pretschs contribuir a quai. Fin a 150 francs per ir a guardar ina cursa da skis u in gieu da gruppa da hockey – e fin sur 500 francs per cursas e gieus decisivs per medaglias.
RR actualitad 17:00